
A jogilag nem szabályozott, újonnan megjelenő mikrószennyező anyag eltávolítása vizes közegből nem hagyományos eljárással

Kulcsszavak: Élesztő; Kémiai kezelések; Tetraciklin; Bioremediáció; Mikroszennyezők
Tudományos víztisztítási kutatások végzésekor és releváns irodalom áttanulmányozásakor gyakra ütközünk a feltörekvő szennyezők (EP - emerging pollutants), újonnan megjelenő szennyezők, mikroszennyezők (MP - micropollutants) kifejezésekbe. Ezen tény rávilágít arra, hogy környezetünket, ivóvizeinket eddig nem ismert és nem vizsgált anyagok, elsősorban szintetikus szerves/szervetlen vegyi anyagok szennyezik.
Az Europai Unió 2020 decemberében elfogadta az átdolgozott ivóvízirányelvet, amely 2021 januárjában lépett hatályba. A EU hivatalos platformain levő információk alapján a tagállamoknak 2023. január 12-ig kellett átültetniük az irányelvet a nemzeti jogba, és meg kell felelniük az irányelv rendelkezéseinek. Az átdolgozott ivóvíz-irányelv a korszerűsített vízminőségi előírásokat vezetett be az endokrin rendszert károsító és a mikroműanyagokra. Célja az emberi egészség védelme és a még tisztább csapvíz biztosítása. A figyelőlistán szerepelnek az irányértékek, és lehetséges elemzési módszerek. Az (EU) 2020/2184 irányelv 13. cikkének (8) bekezdésével összhangban a 17-béta-ösztradiol (1 ng/l) és a nonilfenol (300 ng/l) van fenn az első megfigyelési listán, az endokrin-romboló tulajdonságaik és az emberi egészségre jelentett kockázatuk miatt.
Megfigyelhető, hogy az antibiotikumok nagy családja nem szerepel az előbb bemutatott irányelvek között, tehát nem állnak rendelkezésünkre irányértékek, megengedett koncentrációk, kimutatási, illetve talán a legfontosabb, hogy nincsenek eltávolítási, semlegesítési módszerek.
TDK dolgozatom témájául, a kutatókat gyakran foglalkozató antibiotikumok mesterséges szennyvízből való remediációját tanulmányoztam. A hagyományos víztisztítási eljárásokkal ellentétben alternatív módszer hatékonyságát és optimalizációját vizsgáltam.
A munkám során a kutatócsoportunk előzetes módszereit és eredményeit felhasználva bizonyítottam, hogy a szennyvíz tisztítható az általunk használt antibiotikumtól, újonnan megjelenő mikroszennyezőtől, illetve a módszer alkalmazható lehet a későbbiekben és belefoglalható az irányelvekbe.



